Sabbath School Lesson

မြန်မာလူကြီးတန်း

ခရစ်တော်နှင့်အတူပြင်းပြင်းထန်ထန်စမ်းသပ်ခံရခြင်း

ကို

ဂါဗင် အန်ထော်နီ

မှ

စီစဉ်ရေးသားသည်

ဇူလိုင်လ၊ သြဂုတ်လ၊ စက်တင်ဘာလ

၂ဝ၂၂ ခုနှစ်

(ပထမအကြိမ်)

Sabbath School Lesson

မြန်မာလူကြီးတန်း

ပုံနှိပ်သူ

ဦးဖုန်းနိုင် (ဝဝ၃၅၄)

မန်နေဂျာ

ကင်းစောင့်ပုံနှိပ်တိုက်

၂ဝ၆ ရွေသစ္စာလမ်း၊ ရန်ကင်းမြို့နယ်

ရန်ကုန်မြို့

ထုတ်ဝေသူ

ဦးစောထီမသေ(ဝဝ၅၉၅)

ဥက္ကဌ

မြန်မာပြည်သတ္တမနေ့ဥပုသ်အသင်းတော်၊

၆၈ ဦးဝိစာရလမ်း၊

ရန်ကုန်မြို့

အုပ်ရေ - ၅ဝဝဝ

ဓမ္မဒါန

(ပထမအကြိမ်)

မာတိကာ

၁။ သိုးထိန်း၏ပြင်းထန်သည့်စမ်းသပ်ခြင်း....................................................................... ၈

၂။ ချဉ်းကပ်လာသောပြင်းထန်သည့်စမ်းသပ်ချက်များ................................................... ၁၉

၃။ ငှက်လှောင်အိမ်............................................................................................................... ၃ဝ

၄။ ရွေပန်းထိမ်ဆရာသည်မိမိ၏မျက်နှာကိုမြင်ရခြင်း..................................................... ၄၁

၅။ အပူလွန်ကဲခြင်း............................................................................................................... ၅၃

၆။ စွမ်းအင်အားလုံးနှင့်လုံးပန်းရခြင်း................................................................................ ၆၅

၇။ ဖျက်ဆီး၍မရသောမျှော်လင့်ချက်............................................................................... ၇၆ ၈။ မမြင်နိုင်သောအရာကိုမြင်ရခြင်း................................................................................. ၈၇ ၉။ ချီးမွမ်းခြင်းအသက်တာ................................................................................................ ၁ဝဝ ၁ဝ။ ပြင်းထန်သောစမ်းသပ်ခြင်းအတွင်းနှိမ့်ချမှုသဘော................................................. ၁၁၂ ၁၁။ ပြင်းထန်သောစမ်းသပ်မှုအတွင်းစောင့်ဆိုင်းနေမှု.................................................... ၁၂၃ ၁၂။ မျိုးစေ့ကဲ့သို့ပုပ်ပွရခြင်း............................................................................................... ၁၃၅ ၁၃။ ပြင်းထန်သောစမ်းသပ်ခြင်း၌ခရစ်တော်ရှင်.............................................................. ၁၄၇

-ဝ-

**အသေသတ်ခံရသောဖန်ဆင်းရှင်**

‘‘ခပ်သိမ်းသောအရာတို့ကိုဖန်ဆင်းတော်မူ၏။ ဖန်ဆင်းတော်မူခြင်းနှင့် ကင်းလွတ်လျက်ဖြစ်သောအရာ တစ်စုံတစ်ခုမျှမရှိ’’ (ယောဟန်၊ ၁း၃)။

ခပ်သိမ်းသောအရာတို့ကို ကိုယ်တော်ဖန်ဆင်းတော်မူသည်။ ကိုယ်တော် သည် ယေရှုရှင်ကို ဆိုလိုခြင်း ဖြစ်သည်။ ကျမ်းစာဖော်ပြချက်အရ ‘‘ယေရှု သည်မျက်ရည်ကျတော်မူ၏’’ (ယောဟန်၊ ၁၁း၃၅)။ ဖန်ဆင်းရှင် မျက်ရည် ကျပါသလား။ ယေရှုရှင်သည် လူသားများအထင်အမြင်သေးခြင်း၊ ငြင်းပယ် ခြင်းကိုခံရသည်။ ဝမ်းနည်းရသည်။ ငိုကြွေးရသည် (ဟေရှာယ၊ ၅၃း၃)။ ဖန်ဆင်းရှင်ဖြစ်သည်။ ဝမ်းနည်းတတ်သူဖြစ်သည်။ အထင်အမြင်သေးခံပြီး ငြင်းပယ်ခံရသူဖြစ်နေခဲ့သည်။ အထင်အမြင်သေးခံပြီး ငြင်းပယ်ခံရသူဖြစ်နေ ခဲ့သလား။ တစ်ကြိမ်၌ ကိုယ်တော်ငိုကြွေးအော်ဟစ်ခံသောစကား၌ ‘‘အကျွန်ုပ်ဘုရား၊ အကျွန်ုပ်ဘုရား၊ အဘယ်ကြောင့် အကျွန်ပ်ကိုစွန့်ပစ်တော်မူသနည်း’’ (မသဲ၊ ၂၇း၄၆)။

ယင်းကဲ့သို့အဘယ်ကြောင့်ဖြစ်ရသနည်း။ ကျွနု်ပ်တို့၏ယေရှုရှင်၊ ဖန်ဆင်းရှင်၊ ရွေးနုတ်ရှင် ဖြစ်သည် နည်းတူ အသေသတ်ခံရသောဘုရားရှင်လည်း ဖြစ်တော်မူသည်။ ထိုဖန်ဆင်းရှင်သည် လူဇာတိကိုခံယူတော်မူ၍ ထိုလူဇာတိ၌ပင် ဒုက္ခဆင်းရဲခြင်းဝေဒနာကိုခံယူခဲ့ရသည်။ ဆင်းရဲဒုက္ခအပေါင်းကိုခံယူတော် မူ၍ နောက်ဆုံး၌ သစ်တိုင်ထက်တွင် တင်သတ်ခံသွားခဲ့ရသည်။ ရောမလူတို့ စီရင်သောသေဒဏ်ပင်ဖြစ်သည်။

ထိုသို့ဖြစ်၍ ကျွန်ုပ်တို့၏ဖန်ဆင်းရှင်ဘုရားသခင်သည် ကျွန်ုပ်တို့နှင့် အတူရှိတော်မူခဲ့သည်။ ‘‘ငါတို့သည် ဘုရားသခင်အားဖြင့်အသက်ရှင်လျက်၊ လှုပ်ရှားလျက်ရှိကြ၏’’ (တမန်၊ ၁၇း၂၈)။ လူသားအဖြစ်ခံယူကာ ဒုက္ခ ဆင်းရဲ ခြင်းကိုခံယူရသည်။ အဓိပ္ပာယ်မှာ ကျွန်ုပ် တို့လူသားစစ်စစ်အားလုံးသည်လည်း သေချာသောအရာကို တွေ့ရှိနေရပြီး အဓိပ္ပာယ်မဲ့သောအရာ၊ မျှော်လင့်ချက် ကင်းသောအရာများကို ကျွနု်ပ်တို့မြင်တွေ့ခဲ့ရပြီ။ ကျွန်ပ်တို့ ကြိုတင်မှန်းဆ၍ မရသည့်အရာဖြစ်နေလျှင်လည်း ကတိတော်ကိုယုံကြည်လျက် ‘‘ခပ်သိမ်းသော အရာတို့သည်တညီတညွတ်တည်းပြုစုကြသည်’’ (ရောမ၊ ၈း၂၈)။ ဘုရားရှင်သည် အရာအားလုံးကို ဖန်ဆင်း ထားသော်လည်း ထိုအရာများအတွက် ဒုက္ခခံခဲ့ရသည်။ (သို့ဖြစ်သောကြောင့် ကိုယ်တော်ကိုကျွန်ုပ်တို့ချစ်သည်)။

ဂါဗင် အန်‌ထောက်နီ

သင်ခန်းစာ (၁)

သိုးထိန်း၏ပြင်းထန်သောစမ်းသပ်ခြင်း

ဇွန်လ ၂၅ - ဇူလိုင်လ ၁

ဥပုသ်နေ့မွန်းလွဲပိုင်း ဇွန်လ ၂၅ ရက်

ဖတ်ရန်ကျမ်းချက်များ။ ဆာလံ၊ ၂၃။ ရောမ၊ ၁၂း၁၈-၂၁။

အလွတ်ကျမ်းချက်

‘‘ငါ့ဝိညာဉ်ကိုအားဖြည့်၍၊ နာမတော်အဖို့အလိုငှာ တရားလမ်း ထဲ၌သွေးဆောင်တော်မူ၏’’

(ဆာလံ၊ ၂၃း၃)။

ဆိုဖီသည် သူမ၏အိပ်ခန်းတံခါးမကြီးကိုကျောမှီကာ ကြမ်းပြင်ထက် သို့ အရုပ်ကြိုးပြတ် ရှောချကာ ထိုင်လိုက်သည်။ မျက်ရည်များဒလဟောစီးဆင်း လာသည်။ ရင်တွင်း ၌ပူလောင်လျက် ‘‘လုပ်ရက်လိုက်တာ၊ လုပ်ရက်တယ်’’ ဟု ရင်ထဲဗလောင်ဆူရေရွတ်မိသည်။ သူမအလွန်ခင်မင်လေးစားချစ်ခင်ရသော သူငယ်ချင်း သည် သူမ၏မကောင်းကြောင်းနှင့်သူမ၏ရှိသမျှဂုဏ်သိက္ခာကို ဖျက်ဆီးနင်းချေကာ သူမလုပ်နေသော အလုပ် ကိုပင် အလွန့်အလွန်ထိခိုက် စေသောမဟုတ်တမ်းစကားများကို ဖြန့်နေသည့်သတင်းကြားရခြင်းဖြစ်သည်။ အိပ်ရာထက်မှ သမ္မာကျမ်းစာကိုကျစ်ကျစ်ပါအောင်ဖက်ထားပြီး မကြာခင်မှာ သူမအလွန့်အလွန် နှစ်သက်သော ကျမ်းပိုဒ်ကို သတိရလိုက်သည်။ ‘‘ငါ့ဝိညာဉ်ကို အားဖြည့်၍၊ နာမတော်အဖို့အလိုငှာ တရားလမ်းထဲ၌ သွေးဆောင် တော်မူ၏။ အကယ်၍ သေမင်း၏အရိပ်လွမ်းမိုးသော ချိုင့်ထဲသို့လျှောက်သွားရသော်လည်း ဘေးအန္တရာယ်ကို မကြောက်ပါ။ အကြောင်းမူကား၊ ကိုယ်တော်သည် အကျွန်ုပ်နှင့်အတူရှိတော်မူ၍ လှံတံတော်နှင့်တောင်ဝှေးတော် သည် အကျွန်ုပ်ကိုချမ်းသာ စေပါ၏’’ (ဆာလံ၊ ၂၃း၃၊ ၄)။

လုံးဝမဖြစ်နိုင်ဟုသူမထင်နေသည်။ လက်တွေ့မှာမဖြစ်နိုင်သော ကျမ်းချက်ဟုသူမခံယူလိုက်သည်။ ဆာလံကျမ်းမှသိုးထိန်းသည် သူ၏သိုးတို့ကို လမ်းအမှန်သို့ပို့ဆောင်သည်ဟုဆိုသော်လည်း ထိုလမ်းများသည် သေမင်းအရိပ် လွမ်းမိုးသောချိုင့်ဝှမ်းများပင်ဖြစ်သည်။ သူငယ်ချင်း၏သစ္စာဖောက်ခြင်းခံရသော အခါ၌ အလွန် နက်ရှိုင်းသောချိုင့်၊ သေမင်း၏ချိုင့်ဟုနှိုင်း၍ရပါသည်။ သူမအားဘုရားရှင်မှတရားလမ်းသို့ ပြန်လည်ရောက်ရှိ အောင်သွန်သင်ရာ၌ မှောင်မည်းသောချိုင့်ကိုအသုံးပြုနေပါသလား။

**တစ်ပတ်တာသတိပြုရန်။** သင်သည် လွယ်ကူသက်သာသောအချိန်နှင့် ခက်ခဲသောအချိန် နှစ်မျိုးအကြား ဝိညာဉ်ရေးကြီးထွားရန် မည်သည့်အချိန်မျိုးက သင့်ကို ဝိညာဉ်ရေးကြီးထွားခြင်းပို၍ပေးသနည်း။

တနင်္ဂနွေနေ့ ဇွန်လ ၂၆ ရက်

ခရီးလမ်းအတွက်လမ်းပြသူ-သိုးထိန်း

‘‘ထာဝရဘုရားသည် ငါ၏သိုးထိန်းဖြစ်တော်မူ၏။ ငါသည်ဆင်းရဲ မခံရ’’ (ဆာလံ၊ ၂၃း၁)။ ကလေးများကိုဘုရားသခင်၏ပုံကိုဆွဲကြရန်ခိုင်းသည်။ သတ်မှတ်ချက် မရှိဆွဲလိုသည့်အတိုင်းဆွဲကြရန်၊ စိတ်ထဲရှိသည့်အတိုင်းဆွဲကြရန်အခွင့်ပေးသည်။ မည်သို့ဆွဲကြမည်ဟုမေးသောအခါ တညီတညွတ်တည်း ဘုရားရှင်သည် ချစ်ခြင်းမေတ္တာကရုဏာရှိကြောင်းဖြေဆိုကြသည်။ သာမာန်ဖြစ်ရိုးကိစ္စပင် ဖြစ်သည်။

အရာခပ်သိမ်းအခြေအနေကောင်းမွန်နေချိန်၌ ဘုရားသခင်၏ကောင်း မြတ်ခြင်းသဘောကို လွယ်လွယ် ကူကူပင်ထုတ်ဖော်ပြောကြသည်။ အသက်တာ ၌ပို၍ခက်ခဲလာပြီး ရှုပ်ထွေးလာချိန်တွင် ကျွန်ုပ်တို့၏ ဘုရားရှင် အပေါ် အမြင် ပြောင်းလဲလာတတ်ကြသည်။ သို့သော် ဘုရားရှင်သည်ပြောင်းလဲခြင်းမရှိပါ။ အမှန်ပင်အစဉ် တည်မြဲတော်မူသည် (ဟေဗြဲ၊ ၁၃း၈၊ ယာကုပ်၊ ၁း၁၇)။ ကျွန်ုပ်တို့လူသားများသည်သာ ပြောင်းလဲ နေတတ်သည်။

ဓမ္မဟောင်းခေတ်တွင် ဘုရားရှင်၏လူကို ဦးဆောင်ကြည့်ရှုဦပစုသူများ အား နေထိုင်ပုံကို ဆာလံ၊ ၂၃ မှ သိုးထိန်းအဖြစ်ပုံဆောင်ကာ ထာဝရဘုရား ကိုရည်ညွန်းထားသည်။ ဓမ္မဟောင်းကျမ်းနှင့် ဓမ္မသစ်ကျမ်း နှစ်ကျမ်း စလုံးမှ ထိုသို့ဘုရားရှင်ကို သိုးထိန်းအဖြစ်သတ်မှတ်ပုံဆောင်ကြသည်။ ထိုရုပ်လွာ ပုံသဏ္ဌာန်သည် ပြောင်းလဲမှု မပြုပါ။ ဆာလံ ၂၃ ကိုပြန်၍မလေ့လာမီ ကျမ်းပြုစု သူအပေါင်းတို့သည် သိုးထိန်း၏အလုပ်နှင့် ဆိုင်သော အကျင့် စာရိတ္တကို မည်သို့ ခြားနားမှုဖြင့်ရေးသားကြောင်းလေ့လာစို့။

ဖော်ပြမည့်ကျမ်းချက်များမှ သိုးထိန်းအကြောင်းမည်သို့ဖော်ပြထား သနည်း။

ဟေရှာယ၊ ၄ဝး၁၁------------------------------------

ယေရမိ၊ ၂၃း၃၊ ၄------------------------------------

ယေဇကျေလ၊ ၃၄း၁၂----------------------------------

ယောဟန်၊ ၁ဝး၁၄-၁၆---------------------------------

၁ပေ၊ ၂း၂၅----------------------------------------

ဆာလံကျမ်း ၂၃ တွင် သိုးထိန်း၏သိုးအပေါ်လုပ်ဆောင်ချက်မည်သို့နည်း။

ဆာလံ၊ ၂၃း၂---------------------------------------

ဆာလံ၊ ၂၃း၃---------------------------------------

ဆာလံ၊ ၂၃း၄---------------------------------------

ဆာလံ၊ ၂၃း၅---------------------------------------

ဆာလံ၊ ၂၃း၆---------------------------------------

သင့်ကိုထိုသို့စောင်မကြည့်ရှုမည့်သူကို သင်မည်သို့သိရှိမည်နည်း။ ပြသနာနှင့်လုံးပန်းနေရသူများကို ထိုသို့သောသိုးထိန်းရှင်ရုပ်လွာအား မြင်တွေ့ နိုင်ရန် သင်မည်သို့အားပေးနိုင်မည်နည်း။

တနင်္လာနေ့ ဇွန်လ ၂၇ ရက်

လမ်းခရီး၌ရောက်ရှိနေသည့်နေရာ

‘‘နာမတော်အဖို့အလိုငှာ တရားလမ်းထဲ၌သွေးဆောင်တော်မူ၏’’ (ဆာလံ၊ ၂၃း၃)။

‘တရားလမ်း’ ဟုဆိုသောအချက်ကိုဆင်ခြင်ပါ (ဆာလံ၊ ၂၃း၃)။ သင်၏ရှေ့သို့ဖြန့်ချပေးလာသည်။ အဝေးမှကမ်းလှမ်းလာသည်။ အဆုံးအစွန် အထိမမြင်နိုင်ပါ။ သို့သော် သင်သိရှိထားသည်မှာ ခရီးအဆုံး၌ အိမ်တော် ရှိနေသည်။ ဘုရားရှင်၏အိမ်တော်ဖြစ်သည်။ သင်၏အနီးသို့ဆွဲယူကြည့်မိ ပြန်လျှင် မည်သည့်အရပ်သို့ ပို့ဆောင်သောလမ်းကိုမြင်ရလိမ့်မည်။ အချို့နေရာ များကိုရှင်းလင်းပြတ်သားစွာမြင်တွေ့ရမည်။ သို့သော် အခြား နေရာများ၌မူ အလွန်ကျယ်ဝန်းပြီး အန္တရာယ်ပြည့်ဝသောနေရာများဖြစ်သည်။ တစ်ခါတစ်ရံ လမ်းသည်ပျောက် သွားတတ်သည်။ အချို့လမ်းမှာသွားရလွယ်ကူလှပါသည်။ အချို့လမ်းပိုင်းများမှာ ကတိတော်ပြည်သို့ သွားရသော လမ်းခရီးနှင့်တူသည်။ ဆာလံကျမ်း၌ ထိုနည်းအတိုင်းဖော်ပြထားသည်။

ဒါဝိဒ်မင်းကြီးသည်ဆာလံ ၂၃တွင်သိုးများဖြတ်သွားသည့်လမ်း၌တည်နေရာအကြောင်းကိုတရားလမ်း ဟု ညွန်းဆိုပြီး ထာဝရဘုရား၏အိမ်တော် အထိရောက်ရှိမည်ဟုရေးစပ်ထားသည်။

--------------------------------------------------------------------------------------------------

သို့ရာတွင် ထိုလမ်းကို ‘‘တရားလမ်း’’ ဟုအဘယ်ကြောင့်ခေါ်ဆိုရ သနည်း။ ထိုအချက်နှင့်ပတ်သက်၍ အကြောင်းလေးမျိုးရှိသည်။ ပထမ ‘‘မှန်သောလမ်း’’တရားလမ်းဖြစ်ရခြင်းအကြောင်းမှာမှန်ကန်သောလမ်းဆုံး သို့ ပို့ဆောင်ပေးခြင်းကြောင့်ဖြစ်သည်။ သိုးထိန်း၏အိမ်အထိပို့ဆောင်ပေးသည်။ ဒုတိယအကြောင်းမှာမှန်သော လမ်း ဖြစ်ရခြင်း၏အကြောင်းသည် မှန်ကန်သော ပုဂ္ဂိုလ်နှင့်ဆက်ဆံခွင့်ပေးသောကြောင့်ဖြစ်သည်။ သိုးထိန်းကြီး ကိုယ်တိုင်ပင် ဖြစ်သည်။ တတိယအကြောင်းမှာ မှန်သောလမ်းဖြစ်ရခြင်းအကြောင်းမှာ ကျွန်ုပ်တို့ကိုမှန်ကန်သော သူများဖြစ်လာစေရန် သွန်သင်ပေးခြင်းကြောင့်ဖြစ်သည်။သိုးထိန်းကြီးနှင့်တူစေသည်။ စတုတ္တအကြောင်း၌ မှန်ကန် သောလမ်းဖြစ်ရခြင်း မှာ ကျွန်ုပ်တို့ကို မှန်သောသက်သေခံကိုပေးခြင်းကြောင့်ဖြစ်သည်။ ကျွန်ုပ်တို့ သည် မှန်ကန်သောသူဘုရားရှင်၏ဘုန်းတော်ကို ထင်ရှားစေသောသူဖြစ်လာ သည်။ ထို့ကြောင့် ‘‘မှန်သည်’’ ဖြောင့်မတ် သည့်လမ်းဖြစ်သည်။ လျှောက်လှမ်း ရန်လွယ်ကူသည်ဖြစ်စေ၊ ခက်ခဲသည်ဖြစ်စေ လမ်းအမှန်ဖြောင့်မတ် သော တရား လမ်းဖြစ်၏။

အလွန်အရေးကြီးသောသတိဦပရန်မှာ ဘုရားရှင်သည်ကျွနု်ပ်တို့ကို ပို့ဆောင်နေချိန်မှာပင် ရိုးရိုး လမ်းဆုံးအထိပို့ဆောင်ကာ ကာကွယ်စောင့် ရှောက်ပေးခြင်းမဟုတ်ပါ။ လမ်းပြခြင်း၊ ကာကွယ်ပေးခြင်း ထက်ပိုပါသည်။ သမ္မာကျမ်းစာ၌ များစွာသောဥပမာကိုတွေ့ရပါသည်။ ဘုရားသခင်သည် မိမိ၏လူစုကိုပို့ဆောင် ရာ၌ အာဗြဟံကိုကတိတော်ဖြင့်လည်းကောင်း၊ ဣသရေလ လူမျိုးတို့ကို နေ့အချိန်တွင် တိမ်တိုက် နှင့် ညအချိန်၌ မီးတိုင်အားဖြင့်လည်းကောင်း ပို့ဆောင်ပေးခဲ့သည်။ ဘုရားရှင်လမ်းပြမှုတိုင်း၌ သွန်သင်ခြင်း ဒွန်တွဲလျက်ရှိသည်။ သူ၏လူမျိုးကိုဖြောင့်မတ်ခြင်းတရားရရှိစေရန် သွန်သင်လမ်းပြတော်မူသည်။

ဖြောင့်မတ်ခြင်းသည် သိုးထိန်းရှင်၏ဦးစားပေးချက်ဖြစ်၍ သင့်အသက်တာအတွက် ရည်မှန်းပေး ထားကြောင်း သင်သြတ္တပ္ပစိတ်၌မည်မျှထားရှိသနည်း။ စုံစမ်းခြင်းသည် သင်၏အသက်တာကိုပြောင်းလဲစေနိုင်၍ ကောင်းသောစာရိတ္တ ကိုရောင်ပြန်ဟပ်စေကြောင်း သင်မည်သို့လက်ခံမည်နည်း။

အင်္ဂါနေ့ ဇွန်လ ၂၈ ရက်

မျှော်လင့်မထားသောကွေ့လမ်းပတ်လမ်းအပိုင်း (၁) လျှိုမြောင်ချိုင့်

‘‘သေမင်း၏အရိပ်လွမ်းမိုးသောချိုင့်ထဲ၌ လျှောက်သွားရသော်လည်း ဘေးအန္တရာယ်ကိုမကြောက်ပါ။ အကြောင်းမူကား၊ ကိုယ်တော်သည် အကျွန်ုပ်နှင့် အတူရှိတော်မူသည်ဖြစ်၍ လှံတံတော်နှင့်တောင်ဝှေးတော်သည် အကျွန်ုပ်ကို ချမ်းသာစေပါ၏’’ (ဆာလံ၊ ၂၃း၄)။

တရားလမ်းသည်စိမ်းလန်းသောမြစ်နား၌ဖုံးအုပ်ရှင်သန်နေသည့်မြက်ခင်းပြင်ဖြစ်လျှင်အဘယ်မျှကောင်း လိမ့်မည်နည်း။ သို့သော်ဒါဝိဒ်မင်းကြီး ဆိုလိုသောလမ်းသည် ထိုသို့မဟုတ်ပါ။ သေမင်း၏ အရိပ်လွမ်းမိုး သောချိုင့် လမ်းမျိုးလည်းဖြစ်နိုင်ပါသည်။ ကျွန်ုပ်တို့လည်ပတ်သွားချင်သောနေရာမျိုးလည်း မဟုတ်ပါ။ ဣသရေလ နိုင်ငံတွင် ချောင်း၊ ချောက်၊ လမ်းဟောင်းနှင့်လျှိုမြောင် လမ်းကျဉ်းကလေးများကိုတွေ့ရတတ်သည်။ ထိုဒေသ နေရာများ၌ ကျဉ်းမြောင်း ပြီးမတ်စောက်သောကမ်းပါးယံလမ်းများရှိခဲ့သည်။ အလင်းရောင်ပင် မရရှိသော လမ်းများ ဖြစ်သည်။ သို့ဖြစ်၍ သေမင်း၏အရိပ် ‘အရိပ်မည်းကျသောလမ်း၊ မှောင်မည်းသော သေမင်း တမန်လမ်း’ ဟုတင်စားခေါ်ဆိုနိုင်သည်။

‘‘သေမင်း၏အရိပ်လွမ်းမိုးသောချိုင့်’’ သို့သင်ရောက်ခဲ့ရသည့်အချိန် ကိုပြန်၍စဉ်းစားပါ။ မည်သို့ရှိ သနည်း။ သင်ကြောက်နေပါသလား။ သိုးထိန်း ကြီးရှိပါသည်ဟု သင်သိနေသော်လည်း သင်၏စိတ်ထဲ၌မည်သို့ ရှိသနည်း။

ယင်းအချိန်၌မည်သည့်ကျမ်းပိုဒ်သည် သင့်အတွက်တန်ဖိုးအရှိဆုံးကျမ်းချက် အဘယ်ကြောင့်ဖြစ်ခဲ့ရသနည်း။

--------------------------------------------------------------------------------------------------

သိုးတို့သည်မှောင်မိုက်သောချိုင့်ထဲတွင် လမ်းပျောက်သေဆုံးကုန်သည် ဟုသင်ထင်ပါသလား။ ထိုချိုင့် ထဲ၌ တဝဲလည်လည်လျှောက်သွားနေရသည်ဟု သင်ထင်ပါသလား။ သို့မဟုတ်ပါက သိုးထိန်းသည် လမ်းမှန်ကို ရှာ၍ သိုးတို့ ကိုပို့ဆောင်ပါသလား။ သင်၏အဖြေကိုစဉ်းစားဖြေဆိုပါ။

အဲလစ်စဘက်အယ်လီဆော့အရေးအသားတစ်ခုကိုဖတ်ကြည့်ပါ။သေမင်းအရိပ်လွမ်းသောချိုင့်ထဲ

ရောက် နေသည် ဟု သိရသောသိုးသည် မိမိလမ်းမှားကြောင်းကိုလက်ခံရမည်။ အမှောင်ထုအတွင်းရောက်နေစဉ် မှားယွင်း ခဲ့သောလမ်းကိုပြန်၍တွေးတောရမည်။ မကြောက်ရပါ။ သိုးထိန်းသည် သူနှင့် အတူရှိကြောင်း စိတ်ချယုံကြည်ရမည်။

သင်သည်မှားယွင်းသောပို့ဆောင်ခြင်းခံရခြင်းကိုရောက်ခဲ့သည်ဟု ဆင်ခြင်မိဖူးသလား။ ထိုအချိန်မျိုး၌ ဘုရားရှင်ကိုသင်မည်သို့တုံ့ပြန်ခဲ့သနည်။ အဘယ်ကြောင့်သိုးထိန်းကြီးသည် လမ်းမှားရောက်အောင် အခွင့်ပေးရ သည်ဟု သင်မှားယွင်းစွာထင်မြင်ခဲ့ဖူးပါသလား။

ဗုဒ္ဓဟူးနေ့ ဇွန်လ ၂၉ ရက်

မျှော်လင့်မထားသောကွေ့လမ်းပတ်လမ်း အပိုင်း (၂) ပတ်လည် ခင်းသောစားပွဲ

‘‘အကျွန်ုပ်၏ရန်သူတို့ရှေ့မှာအကျွန်ုပ်အဖို့စားပွဲကိုခင်းတော်မူ၏။အကျွန်ုပ်ခေါင်းကိုဆီနှင့်လိမ်းတော်မူ၏။ အကျွန်ုပ်ခွက်ဖလားသည်လျှံလျက် ရှိပါ၏’’ (ဆာလံ၊ ၂၃း၅) ။

လူ၏အသက်တာ၌ ရန်သူမိတ်ဆွေရှိသည်မှာမလွဲပါ။ ရန်သူနှင့် ဆုံတွေ့စဉ် သင်မည်သို့ဆက်ဆံသနည်း။ သင့်ကိုမကောင်းကြံစည်သူကိုလက်စား ချေရန် စိတ်ကူးရင်ညညအိပ်ပျော်ပါရဲ့လား။ ခရစ်ယာန်အတွက်ရန်သူကို မည်သို့တုံ့ပြန်ရမည်ကို ပို၍ခက်ခဲစွာဆုံးဖြတ်ရပါမည်။

သင်၏အသက်တာ၌ မည်သို့သောရန်သူမျိုးကိုရင်ဆိုင်နေရသနည်း။ သင့်ကိုနာကျင်လိုသူအား သင် မည်သို့ တုံ့ပြန်တတ်သနည်း။ သို့မဟုတ် သင် မည်သို့သတိဦပသနည်း။ ခရစ်တော်မိန့်တော်မူသော မသဲ၊ ၅း၄၄ ကို သင်မည် သို့လိုက်လျှောက်သနည်း။ သို့မဟုတ်ပါက ရှင်ပေါလုသြဝါဒပေးရေးသားသော ရောမ၊ ၁၂း၁၈-၂၁ ကို သင်မည်သို့ခံယူသနည်း။

--------------------------------------------------------------------------------------------------

ဆာလံ၊ ၂၃း၅ တွင် ဒါဝိဒ်မင်းကြီးမှကျွန်ုပ်တို့ကို ရန်သူနှင့်ကြုံရသောအခါ မည်သို့ဆက်ဆံရမည့်အကြောင်း စိတ်ဝင်စားဖွယ်ပြသပေးသည်။ သူကိုယ်တိုင်နည်းလမ်းရှာဖွေခြင်းမျိုးမဟုတ်ဘဲ ဘုရားသခင်သာ ကိုယ်စား ဝင်ရောက်လုပ်ဆောင်ပေးကြောင်းသက်သေခံထားသည်။ ဘုရားသခင်သည် သူ့အတွက်စားပွဲသောက်ပွဲ ပြင်ဆင် ပေးကြောင်း အတည်ပြုရေးသားထားသည်။

ဒါဝိဒ်မင်း၏ခေတ်အခါတွင် ဂုဏ်သရေရှိလူကြီးမင်းများအား စားပွဲ သောက်ပွဲခေါ်ဖိတ်သောအခါ၌ ပွဲကျင်းပရာခန်းမသို့မဝင်မီ သူ၏ဦးခေါင်းကို ဖိတ်ကြားသူများမှ ဆီမွေးဖြင့်လူး၍ကြိုဆို ရသောထုံးစံဓလေ့ ရှိသည်။ ထိုဆီမွေး မှာ သံလွင်ဆီနှင့်အမွေးနံ့သာရောစပ်ထားသောဆီမွေးဖြစ်သည်။ ထိုနောက်မှ ဧည့်သည် တော်ကိုစားပွဲသောက်ပွဲ၌ စားစရာများဖြင့် ရှေ့တွင်အလျှံပယ်ပြုစု ကျွေးမွေးကြသည်။

ဆာလံ၊ ၂၃း၅ ၌ စားပွဲ၊ ဆီနှင့်ခွက်ဖလားဟူ၍ သုံးမည်သောအရာကို ဖော်ပြသနည်း။ ဘုရားရှင်သည် ကျွန်ုပ်တို့အတွက်ကိုပြင်ဆင်ပေးကြောင်း၊ ကျွန်ုပ်တို့သည်သေမင်းချိုင့်တွင်းရောက်ရှိချိန်မှာပင် ဘုရားရှင်သည် အရာ အားလုံးကိုတင်ပြင်ဆင်ထားကြောင်း ပြသလိုခြင်းဖြစ်ပါသလား။

--------------------------------------------------------------------------------------------------

ရှင်ပေါလု၏သတိပေးချက်အရ ‘‘အကြောင်းမူကား၊ငါတို့သည်အသွေးအသားရှိသောရန်သူတို့နှင့်

ဆိုင်ပြိုင် တိုက်လှန်ကြရသည်မဟုတ်၊ အထွတ် အမြတ်တို့နှင့်လည်းကောင်း၊ အာဏာစက်တို့နှင့်လည်းကောင်း၊ လောကီ မှောင်မိုက်၌အစိုးတရပြုလုပ်သောမင်းတို့နှင့်လည်းကောင်း၊ မိုးကောင်းကင်၌ နေသော နတ်ဆိုးတို့နှင့် လည်းကောင်း၊ ဆိုင်ပြိုင်တိုက်လှန်ကြရ၏’’ (ဧဖက်၊ ၆း၁၂)။ ကျွနု်ပ်တို့၌မြင်ရသောရန်သူ၊ မမြင်ရသော ရန်သူ များရှိသည်။ ကြိုက် နှစ်သက်သည်ရှိ၊ မကြိုက်နှစ်သက်သည်ရှိ ကျွန်ုပ်တို့ပတ်လည်၌ရှိနေပါသည်။ သိုးထိန်းကြီး နှင့်အတူကျွန်ုပ်တို့ရှိနေလျှင်မူ မြင်နိုင်သော၊ မမြင်နိုင်သောရန်သူ တစ်ယောက်မှ ကျွန်ုပ်တို့ အတွက် ပြင်ဆင်ပေး ခြင်း ကို လုယက်ခိုးယူနိုင်မည် မဟုတ်ပါ။

သင့်ကိုရန်သူများဝိုင်းနေသောအခါ သိုးထိန်းကြီးသည်သင်နှင့်အတူ ရှိကြောင်းကိုပြသထင်ရှားစေပါ။ ယခုတွင်ခက်ခဲသောအချိန်ဖြစ်နေလင့်ကစား ထိုသိုးထိန်းကြီးကိုမည်သို့ကျေးဇူးတင်နိုင်သနည်း။

ကြာသပတေးနေ့ ဇွန်လ ၃ဝ ရက်

ခရီးလမ်းအတွက်သေချာသောကတိ

‘‘အကယ်စင်စစ်အကျွန်ုပ်သည် ကျေးဇူးနှင့်ကရုဏာကိုတစ်သက်လုံး ခံစား၍၊ ထာဝရဘုရား၏ အိမ်တော်မှာ အစဉ်အမြဲနေရပါလိမ့်မည်’’ (ဆာလံ၊ ၂၃း၆)။

ရန်သူများပတ်လည်ဝိုင်းထားသော သေမင်း၏အရိပ်ချိုင့်တွင်း ကျရောက်ရသောအခါ၌ ကျွန်ုပ်တို့သည် စွန့်ပစ်ခံရပြီဟု စိတ်ထဲစုံစမ်းခြင်းခံကြရသည်။ ဘုရားရှင်မည်သည့်အမှုမျှပြုလုပ်ခြင်းမရှိဟု ခံစားနေရသည်။ ကိုယ်တော်ရှင်ပြုပေးတော်မူလျှင် ကျွန်ုပ်တို့ထိုအခြေအနေမျိုးသို့မကျရောက်နိုင် ဟုထင်မြင်ကြသည်။ သို့သော် ဒါဝိဒ်မင်းကြီးသည် ထိုသို့အမြင်မျိုးမရှိခဲ့ပါ။

သူ၌စုံစမ်းခံနေရစဉ် ဒါဝိဒ်မင်းကြီးသည် မည်သည့်အကြောင်းနှစ်ခု ကို ဆာလံ ၂၃း၆ ၌ဖော်ပြခဲ့သနည်း။ (ဧဖက်၊ ၁း၄။ ၂ပေ၊ ၁း၁ဝ။ ဟေဗြဲ၊ ၁၁း၁၃-၁၅ ကိုလည်းဖတ်ပါ)။

--------------------------------------------------------------------------------------------------

အချို့သောအနက်ပြန်ဆိုမှုများ၌ ကောင်းမြတ်တော်မူ၍မပျက်မကွက် တတ်သောမေတ္တာ ငါ၌ရှိသော နေ့ရက် အစဉ်အတိုင်း လိုက်လာမည်ဟု ပြန်ဆို ထားသည်။ မည်သို့ပင်ဆိုစေ၊ မူရင်းအနက်ပြန်ချက်သည် ပို၍ အားသာချက် များသည်။ ၎င်းကျမ်းချက်ကို ‘‘ကောင်းမြတ်တော်မူ၍ မပျက်မကွက်သော မေတ္တာတော်သည် ငါ့ကို သွေးဆောင်ကာ နေ့ရက်အစဉ်အတိုင်းတည်တော်မူသည် ဟုဖတ်ရပါမည်။ ဟေဗြဲ၏ ရေးသားချက် ကြိယာပါကျမ်းချက်များဖြစ်သော က၊ ၁၄း၁၄၊ ယောရှု၊ ၁ဝး၁၉ နှင့် ၁ရာ၊ ၂၅း၂၉ တို့တွင် ‘သွေးဆောင်သည်’ ဟုအဓိပ္ပာယ်သက်ရောက်သည်။

ကောင်းမြတ်၍မပျက်ကွက်သောမေတ္တာတော်သည်သင့်ကိုသွေးဆောင်သည်ဟူသောစကားကိုသင်မည်သို့ထင်မြင်မိသနည်း။ ဘုရားသခင်၏ ဂရုစိုက်ခြင်းအကြောင်းကို ဒါဝိဒ်မင်းသည် မည်သို့အဓိပ္ပာယ် ဖွင့်လိုသနည်း။

သေမင်းလွမ်းမိုးသောချိုင့်မည်မျှပင်နက်ရှိုင်းပါစေ၊ ရန်သူများပတ်လည်၌ ကြီးစွာဝိုင်းထားပါစေ၊ ဘုရားရှင်၏ကောင်းမြတ်၍မပျက်ကွက်သောမေတ္တာတော်သည် ကျွန်ုပ်တို့ကိုပို့ဆောင်တော်မူ၍ ဧကန်ပင် ခရီး ဆုံးသို့ရောက်ရှိသွား ပါမည်။ ထိုသို့အတွေးမျိုးပင် ယေရှုရှင်၌ရှိတော်မူ၍ ကရာနိလမ်းကိုဖြတ်ကျော် ခဲ့လည်း ကျွန်ုပ်တို့၏ စိတ်ထဲ၌ ထိုသို့သောခံယူချက်ရှိရန်အလွန်လိုအပ်ပါသည်။ ပုစ္ဆာများရင်နှင့်အပြည့်ကျွန်ုပ်တို့တွင်ရှိနေသော်လည်း ဒါဝိဒ်မင်းကြီး ကဲသို့ ဘုရားရှင် တတ်နိုင်တော် မူသည့် အတွေးကိုထားရှိကြရမည်။ ဒါဝိဒ် မင်းကြီးသည် ဆာလံ၊ ၂၃း၆ ၌ ကျွန်ုပ်တို့ကိုဖော်ပြပေးထားသည်။ တိကျ သေချာခိုင်လုံသော ထာဝရဘုရားရှင်၏အကြောင်းအစစ်အမှန်ပင်ဖြစ်သည်။

သင်၏ကိုယ်ပိုင်ခံစားချက်မှဘုရားရှင်၏ ကောင်းမြတ်ပြီးမပျက်ကွက်သော မေတ္တာဖြင့်သင့်ကို သွေးဆောင် ခဲ့ကြောင်း မည်သို့ဦကံခဲ့ရဖူးသနည်း။ ဘုရားရှင်အပေါ် သံသယမေးခွန်းပုစ္ဆာထုတ်နေသူတစ်ဦးကို သင်မည်သို့ မျှဝေပေးနိုင်မည်နည်း။ ကပ်တိုင်တော်သည် အဘယ်ကြောင့်အကြီးကျယ်ဆုံး သွေးဆောင်ခြင်း ပုံပမာဖြစ်စေပါသနည်း။

သောကြာနေ့ ဇူလိုင်လ ၁ ရက်

ဆက်လက်လေ့လာရန်။

‘‘နောက်ဆုံးပိတ်အောင်မြင်ခြင်းရရှိသွားမည့်သူတို့သည် ကြောက်မက် ဖွယ်ကောင်းသောစုံစမ်းခြင်းနှင့် အသက်တာ၌ဘာသာရေးကြောင့်ဒုက္ခရောက် ခဲ့ရသူများဖြစ်မည်။ သို့သော်သူတို့သည် မိမိတို့၏ သြတ္တပ္ပစိတ်ကို မစွန့်လွတ် ရပါ။ အကြောင်းမှာ ထိုအရာသည်ခရစ်တော်၏ကျောင်းတော်မှရှိသော စည်းကမ်း ချက်ပင်ဖြစ်သည်။ ထိုစုံစမ်းခြင်းများကို မဖြစ်ဖြစ်သည့်နည်းနှင့်တွန်းထုတ်ပစ်ရမည်။ ဘုရားရှင်၏အစေခံတို့သည် ရန်သူ၏ တိုက်ခိုက် မှုကိုကြံ့ကြံ့ခံပြန်လည် ချေမှုန်းကြရမည်။ စာတန်ဆင်ထားသမျှထောင်ချောက်ကို ကျော်လွန်သွားရ မည်။

သင်သည်အထက်သို့မျှော်ကြည့်၍ သင်၏အခက်အခဲကိုငုံ့၍မကြည့်လျှင် သင်ဘယ်သောအခါမျှ မရှုံး နှိမ့်နိုင်ပါ။ ယေရှုရှင်၏ကယ်မသောလက်တစ်စုံကို သင်မြင်တွေ့ရလိမ့်မည်။ သင်သည် ကိုယ်တော်ထံလက်ကို လှမ်းလိုက်ကာ စိတ်ချယုံကြည်စွာကိုယ်တော်ကိုပို့ဆောင်စေပါမည်။ သင်သည် ယုံကြည်ချက် ရှိသည့်အတိုင်း မျှော်လင့်ချက်ပြည့်ဝလာလိမ့်မည်။

‘‘ခရစ်တော်ထံမှအင်အားကိုရရှိ၍ လှပသောစာရိတ္တကိုပိုင်ဆိုင်ခွင့်ရ လိမ့်မည်။ ထိုလှပသောစာရိတ္တ အလင်းကြောင့်စာတန်သည်မည်သို့မျှထိရောက်စွာတိုက်ခိုက်ခြင်းမဦပနိုင်တော့ပေ။ဘုရားရှင်သည်အမွန်မြတ်ဆုံး လက်ဆောင် ကိုကျွန်ုပ်တို့အားပေးထားပြီ၊ တစ်ပါးတည်းသောသားတော်ပင်ဖြစ်သည်။ ကျွန်ုပ်တို့ကို အထက်သို့ မြင့်မြတ်ခြင်းအရာကိုရရှိစေပြီ၊ ကိုယ်တော်၏ပြည့်စုံသော စာရိတ္တတော်ကို ကျွန်ုပ်တို့အထဲသို့ သွင်းပေး တော်မူပြီး၊ ကိုယ်တာ်၏နိုင်ငံတော်သည် ကျွန်ုပ်တို့၏အိမ်ဖြစ်စေပါြပီ’’

-ဝ-